बाल्टिक सागर यूरोप के उत्तरी हिस्सा में एगो सागर बा जे अटलांटिक महासागर के यूरोप में घुसल एगो हिस्सा हवे। ई लगभग चारो ओर से जमीन से घेराइल बा आ डेनमार्क आ स्कैंडीनेविया के बीच से होके अटलांटिक सागर से जुड़े ला। एकरा उत्तर में स्कैंडीनेविया प्रायदीप, उत्तर पूरुब में बोथनिया के खाड़ी, पूरुब में फिनलैंड आ फिनलैंड के खाड़ी, पूरुब आ दक्खिन-पूरुब में बाल्टिक देस (इस्टोनिया, लैटविया, लिथुआनिया, पोलैंड), दक्खिन में पोलैंड आ जर्मनी, आ पच्छिम में डेनमार्क बाड़ें।